pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มท.1 เสียใจกรณีนายหมู่ใหญ่สมาชิก อส.กองร้อยรักษาดินแดน อ.งาว จ.ลำปาง ถูกทำร้ายเสียชีวิตขณะปฏิบัติหน้าที่ พร้อมกำหนดนำคณะเดินทางร่วมพิธีศพช่วงเย็นวันนี้ 27 ธ.ค. 66
วันพุธที่ 27 ธันวาคม 2566
27/12/2566
มท.1 เสียใจกรณีนายหมู่ใหญ่สมาชิก อส.กองร้อยรักษาดินแดน อ.งาว จ.ลําปาง ถูกทําร้ายเสียชีวิตขณะปฏิบัติหน้าที่ พร้อมกําหนดนําคณะเดินทางร่วมพิธีศพช่วงเย็นวันนี้ 27 ธ.ค. 66
มท.1 เสียใจกรณีนายหมู่ใหญ่สมาชิก อส.กองร้อยรักษาดินแดน อ.งาว จ.ลําปาง ถูกทําร้ายเสียชีวิตขณะปฏิบัติหน้าที่ พร้อมกําหนดนําคณะเดินทางร่วมพิธีศพช่วงเย็นวันนี้ 27 ธ.ค. 66
น.ส.ไตรศุลี ไตรสรณกุล เลขานุการ รมว.มหาดไทย และโฆษกกระทรวงมหาดไทย กล่าวว่า นายอนุทิน ชายวีรกูล รองนายกรัฐมนตรี และ รมว.มหาดไทย ทราบจากรายงานของนายสมจิตร จุลเจริญ นายอําเภองาว จ.ลําปาง ว่าเมื่อเวลา 20.00 น. วานนี้(26 ธ.ค.66) ได้เกิดเหตุนายหมู่ใหญ่ พิสิทธิ์ สิทธิชุม สมาชิก อส.กองร้อยอาสารักษาดินแดนอําเภองาวที่ 2 จ.ลําปาง ถูกแทงเสียชีวิต ขณะปฏิบัติหน้าที่ นายอนุทิน เสียใจต่อเหตุการณ์ที่เกิดขึ้น ชื่นชมในความกล้าหาญของนายหมู่ใหญ่พิสิทธิ์ ในการปฏิบัติหน้าที่เพื่อดูแลความปลอดภัยของประชาชนกระทั่งตนเองประสบเหตุจนเสียชีวิต
อย่างไรก็ตาม รมว.มหาดไทย มีความห่วงใยสมาชิก อส.กองร้อยอาสารักษาดินแดนทุกคนในทุกพื้นที่ที่ปฏิบัติภารกิจเสี่ยงอันตราย โดยขอให้เพิ่มความระมัดระวัง มีมาตรการป้องกันในการเข้าระงับเหตุต่างๆ เพื่อลดความสูญเสียที่เกิดกับเจ้าหน้าที่ได้อีก
โดยในช่วงเย็นวันนี้ (27 ธ.ค. 66) นายอนุทิน พร้อมคณะผู้บริหารกระทรวงมหาดไทยมีกําหนดจะเดินทางไปร่วมพิธีศพเพื่อเป็นเกียรติในการปฏิบัติหน้าที่จนวาระสุดท้ายที่บ้านของนายหมู่ใหญ่พิสิทธิ์ บ้านเลขที่ 136 หมู่ 2 บ้านศรีป้าน ต.หลวงเหนือ อ.งาว จ.ลําปาง และเพื่อเป็นกําลังใจให้กับทางครอบครัวผู้เสียชีวิต รวมถึงสมาชิก อส.กองร้อยอาสารักษาดินแดนอําเภองาวที่ 2 จ.ลําปางด้วย
น.ส.ไตรศุลี กล่าวว่า สําหรับรายละเอียดของเหตุการณ์ที่เกิดขึ้นนั้น นายอําเภองาวรายงานว่า เมื่อวันที่ 26 ธ.ค.66 เวลา 20.00 น. สมาชิก อส.กองร้อยอาสารักษาดินแดนอําเภองาว ที่ 2 ได้รับแจ้งขณะปฏิบัติหน้าที่รักษาความสงบเรียบร้อยบ้านพักนายอําเภองาวว่า ได้พบมีบุคคลมีพิรุธมีลักษณะผิดปกติพูดคุยคนเดียวอยู่บริเวณศาลาประชาคมหลังเก่า ที่ว่าการอําเภองาว จากนั้นสมาชิก อส.ฯ ได้เข้าไปตรวจสอบตามที่ได้รับแจ้ง และเข้าไปสอบถามบุคคลต้องสงสัย ปรากฎว่านายนนท์ปวิธ แช่จัง อายุ 39 ปีได้ชักมีดวิ่งเข้าหาและแทง นายหมู่ใหญ่ พิสิทธิ์ จนล้มได้รับบาดเจ็บสาหัสและได้เสียชีวิตที่โรงพยาบาลศูนย์ลําปาง
อย่างไรก็ตาม ภายหลังทําร้ายนายหมู่ใหญ่พิสิทธิ์แล้ว ผู้ก่อเหตุยังได้ขับขี่รถจักรยานยนต์หลบหนี และได้ชิงทรัพย์รถกระบะบนถนนในพื้นที่ และทําร้ายประชาชนได้รับบาดเจ็บอีก 6 คน เจ้าหน้าที่ตํารวจ สภ.งาว ได้ติดตามจนสามารถจับตัวได้ ที่ อ.แม่ใจ จ.พะเยา และเบื้องต้นได้ตรวจพบสารเสพติดในร่างกาย(เมทแอมเฟตามีน) ซึ่งจะได้ดําเนินการตามกฎหมายอย่างเด็ดขาดต่อไป
รัฐบาลไทย-ข่าวทำเนียบรัฐบาล-ที่ปรึกษาฯ ดนัยณัฏฐ์ ร่วมประชุม คณะกรรมการ ป.ป.ส. ให้ทุกหน่วยงานที่เกี่ยวข้อง บูรณาการแก้ปัญหายาเสพติดอย่างเร่งด่วนและรอบด้าน
วันอังคารที่ 26 ธันวาคม 2566
26/12/2566
ที่ปรึกษาฯ ดนัยณัฏฐ์ ร่วมประชุม คณะกรรมการ ป.ป.ส. ให้ทุกหน่วยงานที่เกี่ยวข้อง บูรณาการแก้ปัญหายาเสพติดอย่างเร่งด่วนและรอบด้าน
ที่ปรึกษาฯ ดนัยณัฏฐ์ ร่วมประชุม คณะกรรมการ ป.ป.ส. ให้ทุกหน่วยงานที่เกี่ยวข้อง บูรณาการแก้ปัญหายาเสพติดอย่างเร่งด่วนและรอบด้าน
วันที่ 22 ธันวาคม 2566 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เข้าร่วมการประชุมคณะกรรมการป้องกันและปราบปรามยาเสพติด (คณะกรรมการ ป.ป.ส.) โดยมีนายสมศักดิ์ เทพสุทิน รองนายกรัฐมนตรี เป็นประธานการประชุมฯ และมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย พ.ต.อ.ทวี สอดส่อง รัฐมนตรีว่าการกระทรวงยุติธรรม นายพิพัฒน์ รัชกิจประการ รัฐมนตรีว่าการกระทรวงแรงงาน เข้าร่วมประชุมด้วย ณ ทําเนียบรัฐบาล
ประธานการประชุมกล่าวว่า การแก้ปัญหายาเสพติด จะละเลยเรื่องการยึดอายัดทรัพย์สินของเครือข่ายผู้ค้ายาเสพติดไม่ได้ เพราะปัญหายาเสพติด ได้ทวีความรุนแรง ซึ่งถ้าไม่มีการตัดที่ต้นตอ ก็จะไม่สามารถแก้ปัญหาได้ และที่ประชุมฯ ได้มีการขออนุมัติตั้งด่านตรวจยานพาหนะเพิ่ม เพื่อสกัดกั้นการลักลอบลําเลียงยาเสพติด ด้วยเครื่องเอกซเรย์ตรวจค้นยาเสพติด จํานวน 3 แห่ง โดยขณะนี้ มีการติดตั้งเครื่องเอกซเรย์ตรวจค้นยาเสพติด ทั้ง 3 แห่ง เรียบร้อยแล้ว เพื่อช่วยตัดเส้นทางการขนย้ายยาเสพติด ซึ่งทุกหน่วยงานที่เกี่ยวข้อง ก็กําลังช่วยกันบูรณาการแก้ปัญหายาเสพติดอย่างเร่งด่วน และรอบด้านที่สุด
รัฐบาลไทย-ข่าวทำเนียบรัฐบาล-ก.อุตฯ Kick off เงินสนับสนุนตัดอ้อยสดคุณภาพดีเพื่อลดฝุ่น PM 2.5 ฤดูการผลิตปีที่ผ่านมา เข้าบัญชีวันนี้วันแรก มอบเป็นของขวัญปีใหม่ชาวไร่อ้อย
วันอังคารที่ 26 ธันวาคม 2566
26/12/2566
ก.อุตฯ Kick off เงินสนับสนุนตัดอ้อยสดคุณภาพดีเพื่อลดฝุ่น PM 2.5 ฤดูการผลิตปีที่ผ่านมา เข้าบัญชีวันนี้วันแรก มอบเป็นของขวัญปีใหม่ชาวไร่อ้อย
ก.อุตฯ Kick off เงินสนับสนุนตัดอ้อยสดคุณภาพดีเพื่อลดฝุ่น PM 2.5 ฤดูการผลิตปีที่ผ่านมา เข้าบัญชีวันนี้วันแรก มอบเป็นของขวัญปีใหม่ชาวไร่อ้อย
วันที่ 26 ธันวาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วย นายณัฐพล รังสิตพล ปลัดกระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายใบน้อย สุวรรณชาตรี รองปลัดกระทรวงอุตสาหกรรม นายวิฤทธิ์ วิเศษสินธุ์ เลขาธิการคณะกรรมการอ้อยและน้ําตาลทราย เปิดงาน Kick off โครงการสนับสนุนเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM 2.5 โดยมี นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธานในพิธีเปิด พร้อมด้วย นายไชยา พรหมา รัฐมนตรีช่วยว่าการกระทรวงเกษตรและสหกรณ์ นายชาดา ไทยเศรษฐ์ รัฐมนตรีช่วยว่าการกระทรวงมหาดไทย เข้าร่วม ณ บริเวณหน้าตึกบัญชาการ 1 ทําเนียบรัฐบาล
รัฐมนตรีฯ พิมพ์ภัทรา กล่าวว่า โครงการสนับสนุนเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM 2.5 มีเกษตรกรชาวไร่อ้อยที่มีสิทธิ์ได้รับเงินสนับสนุน 125,139 ราย ปริมาณอ้อยสดคุณภาพดี 64.53 ล้านตัน เป็นเงิน 7,743.859 ล้านบาท โดยรัฐบาลเริ่มโอนเงินวันนี้ (26 ธันวาคม 2566) เป็นวันแรก ผ่านบัญชีธนาคารเพื่อการเกษตรและสหกรณ์การเกษตร (ธ.ก.ส.) ในวันนี้มีเกษตรกรชาวไร่อ้อยได้รับเงิน 105,411 ราย เป็นเงิน 6,918.02 ล้านบาท หรือคิดเป็น 84% ของเกษตรกรที่มีสิทธิ์ได้รับเงิน เกษตรกรที่ได้รับเงินสนับสนุนจะสามารถเก็บเกี่ยวอ้อยสดคุณภาพดี รวมทั้งนําเงินไปปรับปรุงพื้นที่ที่มีข้อจํากัดที่ทําให้เกิดการเผาอ้อย ในอนาคตเราจะนําเครื่องจักรกลการเกษตรและเทคโนโลยีมาบริหารจัดการในไร่อ้อย ตั้งแต่การเตรียมพื้นที่ การเพาะปลูก การบํารุง และการเก็บเกี่ยว เพื่อแก้ไขปัญหาการขาดแคลนแรงงาน และให้อุตสาหกรรมอ้อยและน้ําตาลทรายเป็นมิตรกับสิ่งแวดล้อม
ทั้งนี้ สําหรับการ Kick off โครงการสนับสนุนเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM 2.5 ฤดูการผลิตปีที่ผ่านมา โดยเมื่อวันที่ 4 ธันวาคม 2566 ที่ประชุมคณะรัฐมนตรีได้มีมติเห็นชอบโครงการสนับสนุนเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM 2.5 ภายใต้กรอบวงเงินงบประมาณ 7,990.60 ล้านบาท ตามที่กระทรวงอุตสาหกรรมเสนอ ซึ่งรัฐบาลมีความตั้งใจที่จะดูแลและสนับสนุนเกษตรกรชาวไร่อ้อยให้มีรายได้ที่เพิ่มขึ้น มีความเป็นอยู่ที่ดีขึ้น โดยความสําเร็จในครั้งนี้เกิดจากความร่วมมือของกระทรวงการคลัง กระทรวงพาณิชย์ กระทรวงอุตสาหกรรม และกระทรวงเกษตรและสหกรณ์ เพื่อมอบเป็นของขวัญปีใหม่จากรัฐบาลมอบให้แก่พี่น้องเกษตรกรชาวไร่อ้อย
รัฐบาลไทย-ข่าวทำเนียบรัฐบาล-นายกรัฐมนตรียืนยันจะแก้ปัญหาค่าแรงขั้นต่ำด้วยการพูดคุยหารือ หาทางออกร่วมกัน ให้ทุกคนมีความสุข มีกินมีใช้อย่างเหมาะสม
วันพุธที่ 27 ธันวาคม 2566
27/12/2566
นายกรัฐมนตรียืนยันจะแก้ปัญหาค่าแรงขั้นต่ําด้วยการพูดคุยหารือ หาทางออกร่วมกัน ให้ทุกคนมีความสุข มีกินมีใช้อย่างเหมาะสม
นายกรัฐมนตรียืนยันจะแก้ปัญหาค่าแรงขั้นต่ําด้วยการพูดคุยหารือ หาทางออกร่วมกัน ให้ทุกคนมีความสุข มีกินมีใช้อย่างเหมาะสม
วันนี้ (27 ธันวาคม 2566) เวลา 10.00 น. ณ บริเวณทางเชื่อมตึกภักดีบดินทร์ ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชนภายหลังเป็นประธานการประชุมคณะกรรมการนโยบายและบริหารข้าวแห่งชาติถึงกรณีความกังวลเกี่ยวกับการขึ้นค่าแรงขั้นต่ําว่า การขึ้นค่าแรงขั้นต่ําจะต้องมีการตั้งคณะกรรมการ สํารวจเป็นรายอําเภอ รายอาชีพ การที่จะกําหนดค่าแรงขั้นต่ํานั้น ต้องเป็นไปด้วยความเหมาะสมผ่านกลไกต่าง ๆ
นายกรัฐมนตรีกล่าวว่า เมื่อวาน (26 ธันวาคม) ได้มีการพูดคุยกับนายกรัฐมนตรีมาเลเซียหลายเรื่องซึ่งนายกรัฐมนตรีมาเลเซียได้พูดถึงเรื่อง ค่าแรงขั้นต่ํา หากเราไม่สามารถยกระดับค่าแรงขั้นต่ําขึ้นได้ ความเจริญเติบโตของประเทศก็จะต่ํา โดยถ้าเราย้อนดูค่าแรงขั้นต่ําเมื่อ 9 ปีที่แล้ว 300 บาท วันนี้ค่าแรงขั้นต่ํา 337 บาท ขึ้นมา 12% ภายใน 9 ปีที่ผ่านมา ในทางกลับกันคนที่กลับมาจากต่างประเทศเงินเดือน 30,000 บาทเมื่อ 9 ปีที่แล้ว วันนี้เงินเดือนเป็น 33,700 บาท ผู้คนเหล่านั้นหรือประชาชนในขณะนี้จะรู้สึกอย่างไร
“เรื่องชีวิตความเป็นของอยู่ของประชาชนบางครั้งก็ไม่สามารถเอากฎหมาย ข้อบังคับมาใช้ได้เสมอ บางครั้งต้องใจเขาใจเรา ทั้งนี้ ตนเองอยากให้ทุกคนมีความสุข มีกินมีใช้อย่างเหมาะสม ยืนยันรัฐบาลจะพยายามแก้ไขปัญหาด้วยการพูดคุยหารือหาทางออกร่วมกันต่อไป” นายกฯ ย้ํา
รัฐบาลไทย-ข่าวทำเนียบรัฐบาล-“หมอชลน่าน” เผย อ.ก.พ. สป.สธ. เห็นชอบหลักสูตรแพทย์ประจำบ้าน 13 สาขา ลาศึกษาต่อโดยไม่ถือเป็นวันลาและได้รับการเลื่อนเงินเดือน
วันพุธที่ 27 ธันวาคม 2566
“หมอชลน่าน” เผย อ.ก.พ. สป.สธ. เห็นชอบหลักสูตรแพทย์ประจําบ้าน 13 สาขา ลาศึกษาต่อโดยไม่ถือเป็นวันลาและได้รับการเลื่อนเงินเดือน
รัฐมนตรีว่าการกระทรวงสาธารณสุข เผย ที่ประชุม อ.ก.พ. สํานักงานปลัดกระทรวงสาธารณสุข มีมติเห็นชอบให้การลาศึกษาต่อหลักสูตรแพทย์ประจําบ้าน 13 สาขา โดยให้ถือเสมือนว่าเป็นการไปปฏิบัติราชการ และอาจนําผลการศึกษามาเพื่อประกอบการเลื่อนเงินเดือนได้
วันนี้ (27 ธันวาคม 2566) นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข กล่าวถึงความคืบหน้าการดําเนินนโยบายกระทรวงสาธารณสุข ในเรื่องการสร้างขวัญกําลังใจบุคลากรทางการแพทย์และสาธารณสุข ว่า ที่ประชุม อ.ก.พ. สํานักงานปลัดกระทรวงสาธารณสุข ได้มีมติเห็นชอบหลักสูตรแพทย์ประจําบ้านทั้ง 13 สาขา ได้แก่ เวชศาสตร์ครอบครัว, เวชศาสตร์ฉุกเฉิน, อาชีวเวชศาสตร์, ศัลยศาสตร์, วิสัญญีวิทยา,เวชศาสตร์ฟื้นฟู, สูติศาสตร์และนรีเวชวิทยา, กุมารเวชศาสตร์, อายุรศาสตร์, ออร์โธปิดิกส์, อายุรศาสตร์โรคไต, อายุรศาสตร์โรคระบบหายใจและภาวะวิกฤตระบบการหายใจ และอายุรศาสตร์โรคหัวใจ ให้ลาศึกษาต่อในสังกัดสํานักงานปลัดกระทรวงสาธารณสุข โดยให้ถือว่าเป็นการไปปฏิบัติราชการ และยังได้รับสิทธิการพิจารณาเลื่อนเงินเดือน
นายแพทย์ชลน่านกล่าวต่อว่า หลังจากนี้ ได้มอบหมายให้ กองบริหารทรัพยากรบุคคล สํานักงานปลัดกระทรวงสาธารณสุข ทําหนังสือแจ้งเวียนรายละเอียดหลักสูตร และชี้แจงแนวทางการดําเนินการให้ทุกจังหวัดรับทราบ รวมถึงจะได้รวบรวมรายชื่อแพทย์ที่จะลาศึกษาต่อ เพื่อนําผลการศึกษามาประกอบการพิจารณาเลื่อนเงินเดือน และประเมินผลการดําเนินการต่อ สําหรับหลักสูตรที่มีแพทย์ไปฝึกต่างกรมที่อยู่ในสังกัดกระทรวงสาธารณสุข สํานักงานปลัดกระทรวงสาธารณสุขจะดําเนินการเสนอ อ.ก.พ. กระทรวงสาธารณสุขพิจารณาในลําดับถัดไป
********************************************* 27 ธันวาคม 2566
รัฐบาลไทย-ข่าวทำเนียบรัฐบาล-ครม. ไฟเขียว เปิดตลาดนำเข้านมผงขาดมันเนย-นม-ครีม แก้ขาดแคลนวัตถุดิบ
วันพุธที่ 27 ธันวาคม 2566
ครม. ไฟเขียว เปิดตลาดนําเข้านมผงขาดมันเนย-นม-ครีม แก้ขาดแคลนวัตถุดิบ
.....
ครม. ไฟเขียว เปิดตลาดนําเข้านมผงขาดมันเนย-นม-ครีม แก้ขาดแคลนวัตถุดิบ
.
ครม. (วันที่ 26 ธ.ค. 2566) มีมติเห็นชอบการเปิดตลาดนําเข้านมผงขาดมันเนย นมและครีม ปี 2566 เพิ่มเติม ตามที่กระทรวงเกษตรและสหกรณ์เสนอ ดังนี้
.
1. เห็นชอบการอนุมัติเปิดตลาดนําเข้า “นมผงขาดมันเนย” ปี 2566 เพิ่มเติม ปริมาณ 10,031.55 ตัน ในอัตราภาษีร้อยละ 5 ตามติคณะกรรมการโคนมและผลิตภัณฑ์นม (คณะกรรมการโคนมฯ) ในการประชุมครั้งที่ 3/2566
2. เห็นชอบในการเปิดตลาดนําเข้า “นมและครีม” ปี 2566 เพิ่มเติม ปริมาณ 700.18 ตัน ในอัตราภาษี ร้อยละ 20
3. มอบหมายให้คณะกรรมการโคนมฯ เป็นผู้บริหารการจัดสรรโควตานําเข้านมผงขาดมันเนย นมและครีม ปี 2566 เพิ่มเติมดังกล่าว ให้กับผู้ประกอบการตามความจําเป็นและเดือดร้อนจากการขาดแคลนวัตถุดิบที่ใช้ในการผลิต
ทั้งนี้ ต้องนําเข้าให้แล้วเสร็จภายในวันที่ 31 ธ.ค. 66 และต้องไม่กระทบต่อมาตรการและปริมาณการรับซื้อน้ํานมดิบจากเกษตรกร**
.
ทั้งนี้ การเปิดตลาดนําเข้าเพิ่มเติมสําหรับสินค้านมครั้งนี้เป็นการช่วยเหลือผู้ประกอบการให้มีวัตถุดิบเพียงพอต่อการผลิตผลิตภัณฑ์นม เพื่อไม่ให้สินค้าขาดตลาด ซึ่งจะไม่ส่งผลกระทบต่อมาตรการและปริมาณการรับซื้อน้ํานมดิบจากเกษตรกรในประเทศ เนื่องจากได้มีการจัดทําบันทึกข้อตกลงการซื้อขายน้ํานมดิบระหว่างองค์กรเกษตรกรโคนมและผู้ประกอบการไว้แล้ว
.
อ่านเพิ่มเติม คลิก https://www.thaigov.go.th/news/contents/details/76643
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมการจัดหางาน ย้ำเตือนสถานประกอบการแจ้งให้สิทธิผู้พิการ ตาม ม.35 ภายในวันที่ 2 ม.ค. 67
วันพุธที่ 27 ธันวาคม 2566
27/12/2566
กรมการจัดหางาน ย้ําเตือนสถานประกอบการแจ้งให้สิทธิผู้พิการ ตาม ม.35 ภายในวันที่ 2 ม.ค. 67
กรมการจัดหางาน ประชาสัมพันธ์ 2 ช่องทางแจ้งให้-รับสิทธิคนพิการ ม.35 ปี 67 ทางเลือกที่ 1 ยื่นผ่านระบบ e – Service ดําเนินการด้วยตนเองได้ 24 ชม. ถึงวันที่ 31 ธ.ค. 66
ทางเลือกที่ 2 ยื่นผ่านเจ้าหน้าที่ ณ สํานักงานจัดหางานจังหวัดทั่วประเทศ ภายในวันที่ 2 ม.ค. 67
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน เปิดเผยว่า ตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม กําหนดให้นายจ้างหรือเจ้าของสถานประกอบการทั้งเอกชนและหน่วยงานของรัฐ ที่มีลูกจ้างตั้งแต่ 100 คน ขึ้นไป ต้องรับผู้พิการที่สามารถทํางานได้เข้าทํางาน ในอัตราส่วนลูกจ้างที่ไม่ใช่คนพิการ 100 คน ต่อผู้พิการ 1 คน เพื่อประโยชน์ในการส่งเสริมและพัฒนาคุณภาพชีวิตคนพิการ ซึ่งหากนายจ้าง/สถานประกอบการ หรือหน่วยงานของรัฐ ไม่ประสงค์จะจ้างงานคนพิการ หรือส่งเงินเข้ากองทุนส่งเสริมและพัฒนาคุณภาพชีวิตคนพิการ สามารถเลือกให้สิทธิตามมาตรา 35 แทนได้ โดยมูลค่าของสัญญาต้องไม่น้อยว่า 119,720 บาทต่อปี แบ่งเป็น 7 ประเภทสิทธิ ได้แก่ 1.การให้สัมปทาน 2.จัดสถานที่จําหน่ายสินค้าหรือบริการ 3.จัดจ้างเหมาช่วงงานหรือ จ้างเหมาบริการโดยวิธีกรณีพิเศษ 4.ฝึกงาน 5.จัดให้มีอุปกรณ์หรือสิ่งอํานวยความสะดวก 6.ล่ามภาษามือ และ7.การให้ความช่วยเหลืออื่นใดแก่คนพิการหรือผู้ดูแลคนพิการ โดยต้องขออนุญาตจากกรมการจัดหางานก่อนดําเนินการ ในช่วงวันที่ 1 ตุลาคม – 31 ธันวาคม ของแต่ละปี
กรมการจัดหางานซึ่งเป็นหน่วยงานทําหน้าที่ให้บริการรับเรื่องการยื่นให้สิทธิจากนายจ้าง/สถานประกอบการ และการขอรับสิทธิของคนพิการ ตามมาตรา 35 จึงขอประชาสัมพันธ์ 2 ช่องทาง ให้บริการให้สิทธิ-รับสิทธิ เพื่อให้สถานประกอบการและผู้พิการเลือกใช้บริการได้ตามความสะดวก ภายในเวลาที่กําหนด ดังนี้
1.ทางเว็บไซต์ e-service.doe.go.th ตลอด 24 ชม. การยื่นสิทธิผ่านระบบ e - Service จะช่วยให้นายจ้าง/สถานประกอบการ และผู้พิการ สามารถแจ้งการให้และรับสิทธิได้อย่างสะดวก รวดเร็ว ประหยัดเวลาและค่าใช้จ่ายในการเดินทางเพื่อมาติดต่อราชการ และยังป้องกันปัญหาการขอรับสิทธิซ้ําซ้อน ด้วยระบบการจับคู่ (matching) โดยสามารถยื่นให้สิทธิ – รับสิทธิ ภายในวันที่ 31 ธันวาคม 2566
2. ทางสํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 - 10 ซึ่งจะมีเจ้าหน้าที่เตรียมพร้อมให้บริการในวันและเวลาราชการ สําหรับผู้ที่ไม่สะดวกยื่นผ่านระบบออนไลน์ โดยสามารถยื่นให้สิทธิ – รับสิทธิ ได้ถึงวันที่ 2 มกราคม 2567 เนื่องจากวันสิ้นสุดการดําเนินการ (วันที่ 31 ธันวาคม 2566) ตรงกับวันหยุดประจําปี กรมการจัดหางานจึงอํานวยความสะดวกให้ประชาชนสามารถดําเนินการอีกครั้งในวันเริ่มทําการวันแรก ซึ่งตรงกับวันที่ 2 มกราคม 2567
ทั้งนี้ นายจ้าง/สถานประกอบการที่ต้องการให้สิทธิ และผู้พิการที่ต้องการขอรับสิทธิตามมาตรา 35 สามารถสอบถามรายละเอียดเพิ่มเติมได้ที่ สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน โทร 1694
รัฐบาลไทย-ข่าวทำเนียบรัฐบาล-ออมสินมอบความช่วยเหลือเร่งด่วนแก่ผู้ประสบภัยพิบัติน้ำท่วม 3 จังหวัดชายแดนใต้ เตรียมออกมาตรการระยะยาวฟื้นฟูและเยียวยาหลังวิกฤติผ่านพ้น
วันพุธที่ 27 ธันวาคม 2566
27/12/2566
ออมสินมอบความช่วยเหลือเร่งด่วนแก่ผู้ประสบภัยพิบัติน้ําท่วม 3 จังหวัดชายแดนใต้ เตรียมออกมาตรการระยะยาวฟื้นฟูและเยียวยาหลังวิกฤติผ่านพ้น
ธ.ออมสินพิจารณาให้ความช่วยเหลือเป็นการเร่งด่วนจากสถานการณ์ภัยพิบัติน้ําท่วมที่เกิดขึ้นอยู่ขณะนี้ ใน 3 จังหวัดชายแดนภาคใต้ เพื่อบรรเทาความเดือดร้อนเฉพาะหน้า
นายวิทัย รัตนากร ผู้อํานวยการธนาคารออมสิน เปิดเผยว่า จากสถานการณ์ภัยพิบัติน้ําท่วมที่เกิดขึ้นอยู่ขณะนี้ ใน 3 จังหวัดชายแดนภาคใต้ ยะลา ปัตตานี และนราธิวาส ประชาชนได้รับความเดือดร้อน ครอบคลุมพื้นที่ความเสียหายกว่า 90,000 ไร่ นั้น ธนาคารออมสิน ได้พิจารณาให้ความช่วยเหลือเป็นการเร่งด่วน เพื่อบรรเทาความเดือดร้อนเฉพาะหน้า โดยการสนับสนุนภารกิจของศูนย์ช่วยเหลือผู้ประสบอุทกภัย อําเภอระแงะ จังหวัดนราธิวาส และอําเภอรามัน จังหวัดยะลา มอบสิ่งของช่วยเหลือเบื้องต้น มูลค่ารวม 2,000,000 บาท ได้แก่ ถุงยังชีพ 2,000 ชุด และเครื่องอุปโภคบริโภค สิ่งของเครื่องใช้ที่จําเป็น อาทิ เครื่องนอน เครื่องนุ่งห่ม พัดลม ข้าวสาร และน้ําดื่ม รวมถึงจัดหาอาหาร 3 มื้อแก่ผู้ประสบภัย โดยการมอบความช่วยเหลือเฉพาะหน้าดังกล่าวมีนายเกรียง กัลป์ตินันท์ รัฐมนตรีช่วยว่าการกระทรวงมหาดไทย นายอําพล พงศ์สุวรรณ ผู้ว่าราชการจังหวัดยะลา และนายวิมุตติ อํานักมณี นายอําเภอระแงะ ตัวแทนผู้ว่าราชการจังหวัดนราธิวาส เป็นผู้รับมอบ
พร้อมกันนี้ คณะผู้บริหารและพนักงานจากธนาคารออมสินภาค 18 ได้ลงพื้นที่ประเมินสถานการณ์เพื่อพิจารณามาตรการให้ความช่วยเหลือในระยะต่อไปด้วย โดยธนาคารอยู่ระหว่างเตรียมออกมาตรการระยะยาว เพื่อช่วยเหลือฟื้นฟูบ้านเรือนและสภาพความเป็นอยู่ของประชาชนหลังจากน้ําลดและวิกฤติผ่านพ้น ผ่านการให้สินเชื่อเงื่อนไขพิเศษเพื่อช่วยเหลือผู้ประสบเหตุภัยพิบัติ และมาตรการช่วยเหลืออื่น ๆ ทั้งนี้ ประชาชนในพื้นที่สามารถติดต่อธนาคารเพื่อปรึกษาด้านแหล่งเงินสําหรับใช้บรรเทาความเดือดร้อน ได้ที่ธนาคารออมสินสาขาใกล้เคียง หรือติดต่อ GSB Contact Center โทร. 1115
รัฐบาลไทย-ข่าวทำเนียบรัฐบาล-คณะรัฐมนตรีมีมติเห็นชอบแผนการคลังระยะปานกลาง (ปีงบประมาณ 2568 - 2571)
วันพุธที่ 27 ธันวาคม 2566
27/12/2566
คณะรัฐมนตรีมีมติเห็นชอบแผนการคลังระยะปานกลาง (ปีงบประมาณ 2568 - 2571)
ครม.มีมติเห็นชอบแผนการคลังระยะปานกลาง (ปีงบประมาณ 2568 - 2571) เพื่อใช้เป็นแผนแม่บทหลักสําหรับการวางแผนการดําเนินการทางการเงินการคลังและงบประมาณของรัฐ รวมทั้งแผนการจัดทํางบประมาณรายจ่ายประจําปีและแผนการบริหารหนี้สาธารณะ
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยผลการประชุมคณะรัฐมนตรีในคราวประชุมวันที่ 26 ธันวาคม 2566 ณ ตึกสันติไมตรี ทําเนียบรัฐบาล ว่า คณะรัฐมนตรีได้มีมติเห็นชอบแผนการคลังระยะปานกลาง (ปีงบประมาณ 2568 - 2571) (แผนการคลังระยะปานกลางฯ) เพื่อใช้เป็นแผนแม่บทหลักสําหรับการวางแผนการดําเนินการทางการเงินการคลังและงบประมาณของรัฐ รวมทั้งแผนการจัดทํางบประมาณรายจ่ายประจําปีและแผนการบริหารหนี้สาธารณะ ตามความที่กําหนดไว้ในมาตรา 13 แห่งพระราชบัญญัติวินัยการเงินการคลังของรัฐ พ.ศ. 2561 (พ.ร.บ.วินัยการเงินการคลังฯ) ที่กําหนดให้คณะกรรมการนโยบายการเงินการคลังของรัฐมีหน้าที่จัดทําแผนการคลังระยะปานกลางให้แล้วเสร็จภายใน 3 เดือน นับแต่วันสิ้นปีงบประมาณทุกปี และให้เสนอคณะรัฐมนตรีพิจารณาให้ความเห็นชอบตามมาตรา 14 แห่ง พ.ร.บ. วินัยการเงินการคลังฯ
ทั้งนี้ เป้าหมายของแผนการคลังระยะปานกลางฉบับนี้ รัฐบาลยังมีความจําเป็นต้องจัดทํางบประมาณแบบขาดดุลในระยะสั้นเพื่อสนับสนุนให้เศรษฐกิจมีการขยายตัวอย่างต่อเนื่องและมีเสถียรภาพ และมุ่งเน้นการปรับลดขนาดการขาดดุลในระยะปานกลาง โดยการดําเนินนโยบายการคลังในระยะปานกลาง ภาครัฐยังคงเสริมสร้างความเข้มแข็งเพื่อนําไปสู่ความยั่งยืนทางการคลังในอนาคต ภายใต้แนวคิด “Revival” ที่มุ่งเน้นสนับสนุนการฟื้นฟูเศรษฐกิจและสังคมของประเทศเพื่อสร้างความเจริญเติบโตทางเศรษฐกิจอย่างยั่งยืน โดยคํานึงถึงการรักษาวินัยการเงินการคลัง (Fiscal Discipline) อย่างเคร่งครัด ให้ความสําคัญกับการเพิ่มศักยภาพทางการคลัง (Fiscal Consolidation) ผ่านการสร้างความเข้มแข็งด้านการคลังในด้านต่าง ๆ ทั้งในส่วนของการพิจารณาจัดลําดับความสําคัญและความจําเป็น ความสอดคล้องกับสถานการณ์ปัจจุบัน และความครอบคลุมจากทุกแหล่งเงินในการใช้จ่ายภาครัฐ ควบคู่ไปกับการทบทวนและยกเลิกมาตรการลดและยกเว้นภาษีให้มีเพียงเท่าที่จําเป็น การปฏิรูปโครงสร้าง และการเพิ่มประสิทธิภาพการจัดเก็บรายได้ รวมถึงการบริหารจัดการหนี้สาธารณะอย่างมีประสิทธิภาพ เพื่อลดขนาดการขาดดุลการคลังและสร้างกันชนทางการคลัง (Fiscal Buffer) ในการบริหารจัดการพื้นที่สําหรับการดําเนินนโยบายที่จําเป็น (Policy Space) ท่ามกลางสถานการณ์ที่ไม่คาดคิดและความเสี่ยงที่อาจเกิดขึ้นในระยะต่อไป
อย่างไรก็ดี หากในระยะต่อไป ภาวะเศรษฐกิจไทยสามารถขยายตัวได้อย่างเต็มศักยภาพ ภาครัฐสามารถเสริมสร้างความเข้มแข็งทางการคลังทั้งทางด้านรายได้ รายจ่าย และหนี้สาธารณะได้ เป้าหมายการคลังในระยะยาวจะกําหนดให้รัฐบาลมุ่งสู่การจัดทํางบประมาณสมดุลในระยะเวลาที่เหมาะสม
สํานักงานเศรษฐกิจการคลัง
โทร. 0 2273 9020 ต่อ 3563
รัฐบาลไทย-ข่าวทำเนียบรัฐบาล-บสย. จัดกิจกรรม KM & INNO Day 2023 โชว์ไอเดียสร้างสรรค์ต่อยอดสู่นวัตกรรมองค์กร
วันพุธที่ 27 ธันวาคม 2566
27/12/2566
บสย. จัดกิจกรรม KM & INNO Day 2023 โชว์ไอเดียสร้างสรรค์ต่อยอดสู่นวัตกรรมองค์กร
บสย.จัดงาน KM & INNO Day 2023 โดยมี นายสิทธิกร ดิเรกสุนทร กรรมการและ ผจก.ทั่วไป กล่าวถึงวัตถุประสงค์การจัดงานครั้งนี้ว่าเป็นเวทีให้กับพนักงาน บสย. ได้นําเสนอความคิดสร้างสรรค์ใหม่ ๆ เพื่อยกระดับและต่อยอดไปสู่องค์กรนวัตกรรม พร้อมสนับสนุนการจัดการความรู้
นายสุพัฒน์ เมธีวรพจน์ ประธานคณะกรรมการบริหาร บรรษัทประกันสินเชื่ออุตสาหกรรมขนาดย่อม (บสย.) และนางสาวดุจเดือน เหตระกูล ประธานคณะกรรมการด้านการกํากับดูแลกิจการที่ดีและการแสดงความรับผิดชอบต่อสังคม เป็นประธานจัดงาน KM & INNO Day 2023 โดยมี นายสิทธิกร ดิเรกสุนทร กรรมการและผู้จัดการทั่วไป กล่าวถึงวัตถุประสงค์การจัดงานครั้งนี้ว่าเป็นเวทีให้กับพนักงาน บสย. ได้นําเสนอความคิดสร้างสรรค์ใหม่ ๆ เพื่อยกระดับและต่อยอดไปสู่องค์กรนวัตกรรม พร้อมสนับสนุนการจัดการความรู้ เสริมสร้างวัฒนธรรมองค์กร นําไปสู่การปรับปรุงกระบวนการและการสร้างนวัตกรรม
​ทั้งนี้ เวทีของ KM & INNO Day เป็นส่วนหนึ่งความสําเร็จของ บสย. ที่ขับเคลื่อนด้วยพลังความคิดสร้างสรรค์ของกลุ่มพนักงาน ซึ่งเป็นผู้ปฏิบัติงานเป็นสําคัญ การคิดค้นนวัตกรรมต้องใช้ความรู้จากภายในและภายนอก เรียนรู้จากประสบการณ์ เชื่อมโยงและบูรณาการ โดยใช้กระบวนการ KM เพื่อหาวิธีการแก้ปัญหาหรือสร้างผลลัพธ์เพิ่ม พร้อมเรียนรู้เพื่อต่อยอดผลงาน สําหรับ บสย. ถือเป็นองค์กรที่ส่งเสริมการพัฒนาและใช้นวัตกรรมเพื่อขับเคลื่อนพันธกิจของ บสย. และสร้างให้เป็นองค์กรแห่งการเรียนรู้ เพื่อสนับสนุน SMEs’ Gateway
นอกจากนี้ พนักงาน บสย. ยังได้เอาค่านิยมมาใช้ในการทํางานและพัฒนาผลงาน โดยเฉพาะในงานนี้เป็นที่รวมตัวของเหล่าฮีโร่ บสย. ตามค่านิยม TCG T - Think Innovatively การพัฒนานวัตกรรมเพื่อยกระดับผลงาน C - Connectivity เชื่อมโยงและแบ่งปันความรู้ G - Governance ยึดมั่นหลักธรรมาภิบาล และลดความเสี่ยง ภายใต้หลัก TCG Fast & First (FAST รวดเร็ว - FIRST รอบคอบทุกมิติ เป็นที่หนึ่งในใจSMEs เป็นที่หนึ่งในใจของกันและกัน)
​
สําหรับ 3 ทีมลําดับแรก ที่มีผลงานโดดเด่นได้รับการคัดเลือกจากคณะกรรมการ ประจําปี 2566 ได้แก่ 1.โครงการ DCU Multifunction จากฝ่ายบริหารหนี้ ที่คิดค้นเครื่องมือช่วยสําหรับคํานวณเงื่อนไขการชําระหนี้ และเครื่องมือดําเนินการงานปรับโครงสร้างหนี้ให้มีความสะดวก รวดเร็ว ถูกต้อง และเพิ่มประสิทธิภาพในการทํางานสําหรับมือใหม่ที่ยังไม่มีประสบการณ์และมืออาชีพ
2.โครงการเปลี่ยนแปลงข้อมูลในระบบค้ําประกันสินเชื่อ (การยกเลิกการค้ําประกัน) ฝ่ายพิธีการค้ําประกัน ปรับปรุงกระบวนการทํางานบันทึกข้อมูลงานหลังการค้ําประกัน เรื่องยกเลิกการค้ําประกัน เพื่อแก้ไขปัญหา painpoint จากการทํางาน และเพิ่มประสิทธิภาพ คุณภาพของข้อมูลมากยิ่งขึ้น
3.โครงการกระบวนการพิจารณาอนุมัติงานหลังการค้ําประกันแบบอิเล็กทรอนิกส์ (Electronic Approved) ฝ่ายวิเคราะห์ค้ําประกันสินเชื่อ เป็นการพัฒนาปรับปรุงกระบวนการพิจารณาอนุมัติงานหลังการค้ําประกัน โดยเปลี่ยนวิธีการทํางานจาก manual มาเป็นการใช้ระบบเข้ามาช่วยในการทํางาน เพื่อเพิ่มประสิทธิภาพ และลดข้อผิดพลาดในการทํางาน อีกทั้งยังสร้างความพึงพอใจให้กับผู้มีส่วนได้เสียทั้งภายในและภายนอกองค์กร
รัฐบาลไทย-ข่าวทำเนียบรัฐบาล-ก.เกษตรฯ ร่วมกับองค์การบริหารส่วนจังหวัดพะเยา และเทศบาลเมืองพะเยา ร่วมลงนาม MOU พัฒนาตลาดกลางสินค้าเกษตรภาคเหนือ เพื่อเป็นแหล่งในการซื้อขายผลิตผลหรือผลิตภัณฑ์ทางการเกษตรและสินค้าอื
วันพุธที่ 27 ธันวาคม 2566
ก.เกษตรฯ ร่วมกับองค์การบริหารส่วนจังหวัดพะเยา และเทศบาลเมืองพะเยา ร่วมลงนาม MOU พัฒนาตลาดกลางสินค้าเกษตรภาคเหนือ เพื่อเป็นแหล่งในการซื้อขายผลิตผลหรือผลิตภัณฑ์ทางการเกษตรและสินค้าอื
ก.เกษตรฯ ร่วมกับองค์การบริหารส่วนจังหวัดพะเยา และเทศบาลเมืองพะเยา ร่วมลงนาม MOU พัฒนาตลาดกลางสินค้าเกษตรภาคเหนือ เพื่อเป็นแหล่งในการซื้อขายผลิตผลหรือผลิตภัณฑ์ทางการเกษตรและสินค้าอื่น ๆ หวังช่วยเหลือเกษตรกรและสถาบันเกษตรกรในการผลิต การจําหน่าย การตลาด
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานและสักขีพยานในพิธีลงนามบันทึกข้อตกลงความร่วมมือ (MOU) พัฒนาตลาดกลางสินค้าเกษตรภาคเหนือ ระหว่างองค์การตลาดเพื่อเกษตรกร องค์การบริหารส่วนจังหวัดพะเยา และเทศบาลเมืองพะเยา ณ อาคารสโมสรพนักงานเทศบาลเมืองพะเยา ต.เวียง อ.เมือง จ.พะเยา ซึ่งการลงนามฯ ดังกล่าว มีวัตถุประสงค์เพื่อร่วมกันจัดตั้งตลาดเพื่อเป็นแหล่งกลางในการซื้อขายผลิตผลหรือผลิตภัณฑ์ทางการเกษตรและสินค้าอื่น ๆ เพื่อช่วยเหลือเกษตรกรและสถาบันเกษตรกรในการผลิต การจําหน่าย การตลาด การเก็บรักษา และการขนส่งผลิตผลหรือผลิตภัณฑ์ทางการเกษตรของเกษตรกร เพื่อยกระดับสินค้าเกษตรให้มีมูลค่าเพิ่มขึ้น โดยรวบรวมและเชื่อมโยงตลาดสินค้าเกษตรในพื้นที่ภาคเหนือตอนบน ถือเป็นการสร้างรายได้ให้กับเกษตรกรและสร้างความยั่งยืนให้กับภาคเกษตรกรรม เพื่อให้คุณภาพชีวิตและความเป็นอยู่ของเกษตรกรดีขึ้น สามารถดํารงชีพและประกอบอาชีพการเกษตรได้อย่างยั่งยืน
รัฐมนตรีว่าการกระทรวงเกษตรและสหกรณ์ กล่าวว่า จากการศึกษาวิเคราะห์ปัจจัยทางเศรษฐกิจและเชิงพื้นที่ของจังหวัดพะเยาจะเห็นว่าสามารถสนับสนุนโอกาสแก่เกษตรกรในภาคเหนือ ส่งผลให้มีทิศทางการพัฒนาจังหวัดในพื้นที่ชายแดนในการเป็นศูนย์กลางเพื่อกระจายสินค้า มีการเชื่อมโยงเส้นทางท่องเที่ยวทั้งทางธรรมชาติ (Ecotourism) และการท่องเที่ยวทางวัฒนธรรม การเชื่อมโยงเส้นทางโลจิสติกส์สู่เส้นทางด้านการค้าการลงทุนสู่ประเทศสมาชิกในกลุ่มอนุภูมิภาคลุ่มแม่น้ําโขง (GMS) ในด้านการเกษตร จังหวัดพะเยามีศักยภาพเชิงพื้นที่ที่เอื้อต่อการเกษตร โดยเฉพาะข้าวหอมมะลิ ยางพารา ลําไย ลิ้นจี่ และพืชไร่ต่าง ๆ ซึ่งมีผลผลิตที่ดีมีคุณภาพสามารถพัฒนาเป็นสินค้าเกษตรปลอดภัย เพื่อเป็นจุดเด่นและลดต้นทุนการผลิต ในส่วนของด้านการค้าการลงทุน สามารถเชื่อมโยงสู่ประเทศเพื่อนบ้าน หากเปิดจุดผ่านแดนได้สําเร็จจะส่งผลในการยกระดับการค้า การลงทุน และการท่องเที่ยวให้สูงขึ้น อีกทั้งยังมีพื้นที่เหมาะสมเป็นศูนย์กลางการค้า การลงทุน เชื่อมโยงการขนส่งระหว่างภูมิภาค ทั้งกลุ่มอาเซียนและจังหวัดต่าง ๆ
"การพัฒนาพื้นที่ด้านการเกษตรในจังหวัดพะเยา ต้องจัดระเบียบในการทําการเกษตร ต้องมีการจัดโซนนิ่งให้กับพี่น้องเกษตรกรทั้ง 9 อําเภอ อีกทั้งต้องมีการวางแผนว่าทําแล้วจะขายที่ไหน ต้องใช้แนวทางตลาดนํา นวัตกรรมเสริม ในการลดต้นทุนต่าง ๆ และสิ่งสําคัญคือการเพิ่มรายได้ให้กับพี่น้องเกษตรกรของจังหวัดพะเยา ตลอดจนเกษตรกรจังหวัดใกล้เคียงต่อไป" ร้อยเอก ธรรมนัส กล่าว
รัฐบาลไทย-ข่าวทำเนียบรัฐบาล-กพท. ติดตามความคืบหน้าการแก้ไขปัญหาอากาศยานไม่เพียงพอต่อการให้บริการของ บริษัท สายการบินนกแอร์ จำกัด (มหาชน)
วันพุธที่ 27 ธันวาคม 2566
กพท. ติดตามความคืบหน้าการแก้ไขปัญหาอากาศยานไม่เพียงพอต่อการให้บริการของ บริษัท สายการบินนกแอร์ จํากัด (มหาชน)
...
จากกรณีผู้โดยสารสายการบินนกแอร์ยังคงได้รับผลกระทบจากการเปลี่ยนแปลงเวลาทําการบิน เที่ยวบินล่าช้า และถูกยกเลิกเที่ยวบิน สํานักงานการบินพลเรือนแห่งประเทศไทย (CAAT) ในฐานะหน่วยงานกํากับ ดูแล ควบคุม และส่งเสริมการดําเนินงานของกิจการการบินพลเรือนให้เป็นไปตามกฎระเบียบและมาตรฐานสากล จึงเชิญบริษัท สายการบินนกแอร์ จํากัด (มหาชน) ร่วมประชุมเมื่อวันที่ 26 ธันวาคม 2566 โดยการประชุมดังกล่าวพบว่า ในเดือนธันวาคม 2566 ถึงเดือนมกราคม 2567 บริษัท สายการบินนกแอร์ จํากัด (มหาชน) ยังไม่สามารถนําอากาศยานที่ซ่อมบํารุงกลับมาทําการบินได้ตามแผน ส่งผลให้แต่ละวันอาจเกิดปัญหาเที่ยวบินล่าช้าสะสมและต้องทําการยกเลิกเที่ยวบินในบางเส้นทาง เนื่องจากอากาศยานไม่เพียงพอต่อการปฏิบัติการบิน CAAT เน้นย้ําให้บริษัท สายการบินนกแอร์ จํากัด (มหาชน) เร่งแก้ไขปัญหาใน 3 ระยะ ดังนี้
1. การแก้ไขปัญหาระยะสั้น ในกรณีที่อากาศยานไม่เพียงพอต่อการปฏิบัติการบิน CAAT ให้บริษัทฯ เปลี่ยนแปลงเที่ยวบินแก่ผู้โดยสาร โดยการส่งต่อผู้โดยสารไปยังสายการบินอื่น ๆ เพื่อลดปัญหาผู้โดยสารตกค้าง และให้บริษัทฯ ดูแลอากาศยานที่ปฏิบัติการบินอยู่ให้มีสภาพพร้อมปฏิบัติการบินอย่างต่อเนื่อง เพื่อรองรับช่วงที่มีความต้องการเดินทางสูง รวมถึงเน้นย้ําให้บริษัทฯ ดูแลสิทธิของผู้โดยสารอย่างเคร่งครัด โดยเฉพาะการคืนค่าโดยสารที่ต้องดําเนินการภายใต้กรอบเวลาตามกฎหมาย และต้องหลีกเลี่ยงการยกเลิกเที่ยวบินแบบกะทันหัน นอกจากนี้ต้องแจ้งผู้โดยสารให้ทราบกรณีมีการเปลี่ยนแปลงเวลาเที่ยวบินหรือยกเลิกเที่ยวบินโดยเร็วที่สุด
2. การแก้ไขปัญหาระยะกลาง CAAT เน้นย้ําให้บริษัทฯ เร่งติดตามอากาศยานที่อยู่ระหว่างการซ่อมบํารุงให้กลับมาปฏิบัติการบินได้ตามแผน โดยฝ่ายสมควรเดินอากาศและวิศวกรรมการบิน และฝ่ายมาตรฐานปฏิบัติการบิน CAAT พร้อมดําเนินการตรวจสอบความปลอดภัยด้านการบิน เพื่อให้บริษัทฯ สามารถนํา อากาศยานกลับมาให้บริการโดยเร็วที่สุด ทั้งนี้ CAAT ได้เน้นย้ําให้บริษัทฯ ซ่อมบํารุงอากาศยานตามข้อกําหนดความปลอดภัยของบริษัทฯ และเป็นไปตามที่มาตรฐานกําหนด
3. การแก้ไขปัญหาระยะยาว บริษัทฯ ได้ส่งแผนจัดหาอากาศยานมาให้บริการเพิ่มเติมแล้ว ซึ่ง CAAT กําลังดําเนินการพิจารณา เพื่อให้สายการบินสามารถจัดหาอากาศยานมาให้บริการได้ทันต่อความต้องการเดินทางของผู้โดยสาร โดย CAAT เน้นย้ําให้จัดหาอากาศยานที่มีความเหมาะสมเพื่อให้สามารถบริหารจัดการได้อย่างมีประสิทธิภาพด้วย
ทั้งนี้ CAAT จะดําเนินการตรวจสอบความพร้อมและจํานวนของอากาศยานที่สามารถให้บริการได้จริงรวมถึงนําข้อมูลเที่ยวบินล่าช้าที่เกิดขึ้นมาเป็นข้อมูลประกอบการพิจารณาการจัดสรรเวลาการบิน (Slot) ก่อนการอนุญาตการบินในฤดูกาลต่อไป เพื่อลดโอกาสการเกิดผลกระทบต่อผู้โดยสารเนื่องจากอากาศยาน ไม่เพียงพอ
รัฐบาลไทย-ข่าวทำเนียบรัฐบาล-เลขานุการรัฐมนตรีฯ ไพลิน เข้ารับเครื่องราชอิสริยาภรณ์เบื้องหน้าพระบรมฉายาลักษณ์พระบาทสมเด็จพระเจ้าอยู่หัว
วันอังคารที่ 26 ธันวาคม 2566
26/12/2566
เลขานุการรัฐมนตรีฯ ไพลิน เข้ารับเครื่องราชอิสริยาภรณ์เบื้องหน้าพระบรมฉายาลักษณ์พระบาทสมเด็จพระเจ้าอยู่หัว
เลขานุการรัฐมนตรีฯ ไพลิน เข้ารับเครื่องราชอิสริยาภรณ์เบื้องหน้าพระบรมฉายาลักษณ์พระบาทสมเด็จพระเจ้าอยู่หัว
วันที่ 25 ธันวาคม 2566 นายวันมูหะมัดนอร์ มะทา ประธานสภาผู้แทนราษฎร เป็นประธานในพิธีพระราชทานเครื่องราชอิสริยาภรณ์เบื้องหน้าพระบรมฉายาลักษณ์พระบาทสมเด็จพระเจ้าอยู่หัว โดยมีนางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม เข้ารับเครื่องราชอิสริยาภรณ์ ชั้นประถมาภรณ์มงกุฎไทย ณ ห้องประชุมสัมมนาใหญ่ โซน C ชั้น B1 อาคารรัฐสภา
ตามที่พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานเครื่องราชอิสริยาภรณ์ อันเป็นที่เชิดชูยิ่งช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย ประจําปี 2565 และประจําปี 2566 เนื่องในโอกาสพระราชพิธีเฉลิมพระชนมพรรษา วันที่ 28 กรกฎาคม 2565 - 2566 และทรงพระกรุณาโปรดเกล้าฯ ให้หน่วยงานต่าง ๆ จัดพิธีรับพระราชทานเครื่องราชอิสริยาภรณ์หน้าพระบรมฉายาลักษณ์พระบาทสมเด็จพระเจ้าอยู่หัว
สํานักงานเลขาธิการสภาผู้แทนราษฎร ได้จัดพิธีรับพระราชทานเครื่องราชอิสริยาภรณ์ ประจําปี 2565 และประจําปี 2566 ซึ่งมีผู้ได้รับพระราชทานเครื่องราชอิสริยาภรณ์ประจําปี 2565 และประจําปี 2566 จํานวน 177 คน ประกอบด้วย
1. เครื่องราชอิสริยาภรณ์ อันเป็นที่เชิดชูยิ่งช้างเผือก และเครื่องราชอิสริยาภรณ์ อันมีเกียรติยศยิ่งมงกุฎไทย ชั้นสายสะพาย สําหรับสมาชิกสภาผู้แทนราษฎร ประธานคณะ กมธ. สามัญประจําสภาผู้แทนราษฎร ผู้ที่เคยดํารงตําแหน่งสมาชิกสภาผู้แทนราษฎร ตลอดจนผู้บริหารและข้าราชการรัฐสภาสามัญ จํานวน 130 คน
2. เครื่องราชอิสริยาภรณ์ อันเป็นที่เชิดชูยิ่งช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ํากว่าสายสะพาย สําหรับข้าราชการรัฐสภาสามัญ จํานวน 47 คน
รัฐบาลไทย-ข่าวทำเนียบรัฐบาล-เลขานุการรัฐมนตรีฯ ไพลิน เข้าร่วมประชุมคณะกรรมการดิจิทัลเพื่อเศรษฐกิจและสังคมแห่งชาติ
วันอังคารที่ 26 ธันวาคม 2566
26/12/2566
เลขานุการรัฐมนตรีฯ ไพลิน เข้าร่วมประชุมคณะกรรมการดิจิทัลเพื่อเศรษฐกิจและสังคมแห่งชาติ
เลขานุการรัฐมนตรีฯ ไพลิน เข้าร่วมประชุมคณะกรรมการดิจิทัลเพื่อเศรษฐกิจและสังคมแห่งชาติ
วันที่ 22 ธันวาคม 2566 นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม ได้รับมอบหมายจากนางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ในฐานะกรรมการคณะกรรมการดิจิทัลเพื่อเศรษฐกิจและสังคมแห่งชาติ ให้เข้าร่วมการประชุมคณะกรรมการดิจิทัลเพื่อเศรษฐกิจและสังคมแห่งชาติ ครั้งที่ 1/2566 โดยมีนายภูมิธรรม เวชยชัย รองนายกรัฐมนตรี เป็นประธานกรรมการฯ ณ ห้องประชุม 301 ตึกบัญชาการ 1 ทําเนียบรัฐบาล
โดยที่ประชุมได้นําเสนอการมอบหมายประธานกรรมการและรองประธานกรรมการในคณะกรรมการดิจิทัลเพื่อเศรษฐกิจและสังคมแห่งชาติ การแต่งตั้งคณะกรรมการเฉพาะด้านและกรรมการผู้ทรงคุณวุฒิ ผลการดําเนินงานของคณะกรรมการภายใต้พระราชบัญญัติการพัฒนาดิจิทัลเพื่อเศรษฐกิจและสังคม พ.ศ. 2560 ประกอบด้วย ผลการดําเนินงานตามมติที่ประชุมคณะกรรมการดิจิทัลเพื่อเศรษฐกิจและสังคมแห่งชาติ ผลการดําเนินงานของคณะกรรมการโครงสร้างพื้นฐานดิจิทัล ผลการดําเนินงานของคณะกรรมการส่งเสริมและพัฒนาดิจิทัลเพื่อเศรษฐกิจและสังคม ผลการดําเนินงานของคณะกรรมการเฉพาะด้านระบบสุขภาพดิจิทัล ผลการดําเนินงานของคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ทั้งนี้ยังแจ้งถึงการดําเนินงานด้านกิจการอวกาศ และการดําเนินงานของสถาบันข้อมูลขนาดใหญ่
นอกจากนี้ที่ประชุมได้นําเสนอ (ร่าง) นโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม พ.ศ. 2561- 2580 (ฉบับปรับปรุง) (ร่าง) นโยบายการใช้คลาวด์เป็นหลัก (Thailand Cloud First Policy) การขับเคลื่อนการบริการ Digital ID ของประเทศ ร่างงบประมาณรายจ่าย ประจําปี ๒๕๖๗ ของสํานักงาน กสทช. ร่างระเบียบคณะกรรมการดิจิทัลเพื่อเศรษฐกิจและสังคมแห่งชาติ ว่าด้วยค่าตอบแทนและค่าใช้จ่ายอื่นในการปฏิบัติงานของคณะกรรมการติดตามและประเมินผลการปฏิบัติงาน สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ พ.ศ....
รัฐบาลไทย-ข่าวทำเนียบรัฐบาล-สธ.รับมอบอุปกรณ์ทดสอบสมรรถภาพปอด จากเครือข่าย EACC เพื่อมอบให้รพ.ในสังกัดทั่วประเทศใช้คัดกรองผู้ป่วยทางเดินหายใจ
วันพุธที่ 27 ธันวาคม 2566
สธ.รับมอบอุปกรณ์ทดสอบสมรรถภาพปอด จากเครือข่าย EACC เพื่อมอบให้รพ.ในสังกัดทั่วประเทศใช้คัดกรองผู้ป่วยทางเดินหายใจ
รองปลัดกระทรวงสาธารณสุข รับมอบอุปกรณ์ทดสอบสมรรถภาพปอด (Peak Flow Meter) จากเครือข่ายคลินิกโรคหืดและโรคปอดอุดกั้นเรื้อรังอย่างง่าย (EACC) เพื่อนําไปมอบให้โรงพยาบาลในสังกัดกระทรวงสาธารณสุขทั่วประเทศนําไปใช้คัดกรองผู้ป่วยโรคระบบทางเดินหายใจเชิงรุก
รองปลัดกระทรวงสาธารณสุข รับมอบอุปกรณ์ทดสอบสมรรถภาพปอด (Peak Flow Meter) จากเครือข่ายคลินิกโรคหืดและโรคปอดอุดกั้นเรื้อรังอย่างง่าย (EACC) เพื่อนําไปมอบให้โรงพยาบาลในสังกัดกระทรวงสาธารณสุขทั่วประเทศนําไปใช้คัดกรองผู้ป่วยโรคระบบทางเดินหายใจเชิงรุก ช่วยป้องกันและลดความรุนแรงอาการของโรค
วันนี้ (27 ธันวาคม 2566) ที่ กระทรวงสาธารณสุข จ.นนทบุรี นพ.ภาณุมาศ ญาณเวทย์สกุล รักษาราชการแทนรองปลัดกระทรวงสาธารณสุข รับมอบอุปกรณ์ทดสอบสมรรถภาพปอด (Peak Flow Meter) จาก รศ.นพ.วัชรา บุญสวัสดิ์ ประธานเครือข่ายคลินิกโรคหืดและโรคปอดอุดกั้นเรื้อรังอย่างง่าย (Easy Asthma and COPD Clinic หรือ EACC) เพื่อนําไปมอบให้กับโรงพยาบาลในสังกัดสํานักงานปลัดกระทรวงสาธารณสุขจํานวนกว่า 900 แห่งทั่วประเทศ และกล่าวว่า จากสภาพอากาศเย็นและแห้ง ความกดอากาศสูง ทําให้สถานการณ์ฝุ่น PM 2.5 มีความรุนแรงเพิ่มมากขึ้น ส่งผลกระทบต่อสุขภาพประชาชน โดยเฉพาะกลุ่มเสี่ยง ได้แก่ เด็กเล็ก ผู้สูงอายุ หญิงตั้งครรภ์ผู้มีโรคประจําตัว เช่น โรคหอบหืด โรคระบบทางเดินหายใจ และผู้ป่วยติดเตียง อาจทําให้ป่วยเป็นโรคระบบทางเดินหายใจได้ง่าย ซึ่งอุปกรณ์ที่ได้รับมอบในวันนี้ จะเป็นประโยชน์กับบุคลากรทางการแพทย์อย่างมาก ในการนําไปใช้คัดกรองผู้ป่วยโรคระบบทางเดินหายใจเชิงรุกในพื้นที่ ช่วยป้องกันและลดความรุนแรงอาการของโรคได้
นพ.ภาณุมาศ กล่าวต่อว่า ในนามกระทรวงสาธารณสุขขอขอบคุณเครือข่าย EACC ที่สนับสนุนดําเนินงานของกระทรวงสาธารณสุขมาอย่างต่อเนื่อง รวมถึงมีความห่วงใยต่อสุขภาพประชาชน ซึ่งกระทรวงสาธารณสุขจะเร่งดําเนินการส่งมอบอุปกรณ์ดังกล่าวให้กับพื้นที่ต่อไป ทั้งนี้ ในช่วงที่สถานการณ์ฝุ่น PM2.5 เพิ่มสูง ขอให้ประชาชนงดกิจกรรมกลางแจ้ง หากมีความจําเป็นต้องทํากิจกรรมกลางแจ้งควรสวมหน้ากากเพื่อป้องกันฝุ่น และหากมีอาการผิดปกติให้รีบไปพบแพทย์
******************************************** 27 ธันวาคม 2566
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ร่วมหารือผู้บริหารกระทรวงฯ กำชับของขวัญปีใหม่ ต้องถึงมือประชาชนมากที่สุด พร้อมปรับแผนลงพื้นที่ ครม. สัญจร เน้นโครงการช่วยเหลือแบบทันท่วงที
วันพุธที่ 27 ธันวาคม 2566
27/12/2566
รัฐมนตรีฯ พิมพ์ภัทรา ร่วมหารือผู้บริหารกระทรวงฯ กําชับของขวัญปีใหม่ ต้องถึงมือประชาชนมากที่สุด พร้อมปรับแผนลงพื้นที่ ครม. สัญจร เน้นโครงการช่วยเหลือแบบทันท่วงที
รัฐมนตรีฯ พิมพ์ภัทรา ร่วมหารือผู้บริหารกระทรวงฯ กําชับของขวัญปีใหม่ ต้องถึงมือประชาชนมากที่สุด พร้อมปรับแผนลงพื้นที่ ครม. สัญจร เน้นโครงการช่วยเหลือแบบทันท่วงที
วันที่ 25 ธันวาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานการประชุมผู้บริการระดับสูงกระทรวงอุตสาหกรรมประจําเดือนธันวาคม โดยมี นายณัฐพล รังสิตพล ปลัดกระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่ากระทรวงอุตสาหกรรม นายเอกภัทร วังสุวรรณ นายบรรจง สุกรีฑา นายใบน้อย สุวรรณชาตรี นางสาวณัฏฐิญา เนตยสุภา รองปลัดกระทรวงอุตสาหกรรม คณะผู้บริหารระดับสูงกระทรวงอุตสาหกรรม และผู้บริหารสถาบันเครือข่ายกระทรวงอุตสาหกรรม เข้าร่วม ณ ห้องประชุมชุณหะวัณ สํานักงานปลัดกระทรวงอุตสาหกรรม
รัฐมนตรีฯ พิมพ์ภัทรา ได้กําชับให้ทุกหน่วยงานในสังกัดของกระทรวงฯ เร่งสื่อสารประชาสัมพันธ์โครงการของขวัญปีใหม่ ให้ประชาชนได้เข้าถึง และรับทราบข้อมูลข่าวสารในแต่ละโครงการของกระทรวงฯ ที่มอบให้เป็นของขวัญปีใหม่ เพื่อให้ประชาชนและผู้ประกอบการไม่พลาดโอกาส การได้รับสิทธิประโยชน์จากโครงการอย่างเต็มที่ เพื่อลดค่าใช้จ่าย การอํานวยความสะดวก ลดขั้นตอนต่าง ๆ และสิทธิประโยชน์อื่น ๆ ที่ควรจะได้รับ ให้แก่ประชาชนและผู้ประกอบการ พร้อมทั้งให้แต่ละหน่วยงาน สรุปภาพรวมผลการดําเนินงาน เพื่อใช้เป็นข้อมูลสําหรับแนวทางในการพิจารณา การจัดทํานโยบายของขวัญปีใหม่ในปีถัดไป เพื่อให้ประชาชน และผู้ประกอบการได้รับสิทธิประโยชน์ให้มากที่สุด
นอกจากนี้ รัฐมนตรีฯ พิมพ์ภัทรา ได้มอบหมายให้สํานักงานปลัดกระทรวงอุตสาหกรรม เตรียมความพร้อมสําหรับการประชุมคณะรัฐมนตรีนอกสถานที่ ครั้งถัดไป ซึ่งมีกําหนดจัดขึ้นในวันที่ 22-23 มกราคม 2567 ณ จังหวัดระนอง โดยเน้นย้ําให้มีการลงพื้นที่ล่วงหน้า ในพื้นที่จังหวัดระนอง ชุมพร และสุราษฎร์ธานี เพื่อหาข้อมูลสํารวจความพร้อม ความต้องการของประชาชน ผู้ประกอบการภาคอุตสาหกรรม ในพื้นที่ ตลอดจนรับฟังปัญหาต่าง ๆ เพื่อนําข้อมูลกลับมาพิจารณาหาแนวทางในการเตรียมความพร้อมแก้ไขปัญหา การส่งเสริมและสนับสนุนในด้านต่าง ๆ ต่อไป ให้สามารถดําเนินการได้ทันที
ทั้งนี้ ก่อนการประชุม ปลัดฯ ณัฐพล เป็นตัวแทนคณะผู้บริหารกระทรวงอุตสาหกรรม มอบกระเช้าผลไม้ พร้อมอวยพร เนื่องในวันปีใหม่ แก่รัฐมนตรีว่าการกระทรวงอุตสาหกรรม จากนั้น รัฐมนตรีฯ พิมพ์ภัทรา ได้อวยพรปีใหม่ให้คณะผู้บริหาร และส่งมอบข้อความอวยพรไปยังข้าราชการ และผู้ปฏิบัติงาน ให้มีความสุขในช่วงเทศกาลส่งท้ายปีเก่าต้อนรับปีใหม่ พักผ่อนเติมพลังให้เต็มที่ เตรียมพร้อมที่จะกลับมาดําเนินงานเพื่อพัฒนากระทรวงอุตสาหกรรมในปี 2567
รัฐบาลไทย-ข่าวทำเนียบรัฐบาล-กระทรวงกลาโหมเปิดโครงการ “ปีใหม่ ทหารใหม่ โอกาสใหม่“ เพื่อรับสมัครทหารกองเกินเข้ารับราชการทหารกองประจำการ โดยวิธีร้องขอ (กรณีพิเศษ) ด้วยระบบออนไลน์ ประจำปี ๒๕๖๗ และกิจกรรมสัมพันธ์เ
วันพุธที่ 27 ธันวาคม 2566
กระทรวงกลาโหมเปิดโครงการ “ปีใหม่ ทหารใหม่ โอกาสใหม่“ เพื่อรับสมัครทหารกองเกินเข้ารับราชการทหารกองประจําการ โดยวิธีร้องขอ (กรณีพิเศษ) ด้วยระบบออนไลน์ ประจําปี ๒๕๖๗ และกิจกรรมสัมพันธ์เ
กระทรวงกลาโหมเปิดโครงการ “ปีใหม่ ทหารใหม่ โอกาสใหม่“ เพื่อรับสมัครทหารกองเกินเข้ารับราชการทหารกองประจําการ โดยวิธีร้องขอ (กรณีพิเศษ) ด้วยระบบออนไลน์ ประจําปี ๒๕๖๗ และกิจกรรมสัมพันธ์เพื่อมอบเป็นของขวัญปีใหม่ให้กับประชาชน
อัลบั้มภาพ
prev
next
ข่าวที่เกี่ยวข้อง
มท.1 เปิดศูนย์อํานวยการป้องกันและลดอุบัติเหตุทางถนนช่วงเทศกาลปีใหม่ 2567 เน้นย้ํา ผู้ว่าฯ ทุกจังหวัดดําเนินการ 3 มาตรการคุมเข้ม เตรียมความพร้อมอํานวยความสะดวกในการสัญจร เพื่อยกระดับ
มท.1 เสียใจกรณีนายหมู่ใหญ่สมาชิก อส.กองร้อยรักษาดินแดน อ.งาว จ.ลําปาง ถูกทําร้ายเสียชีวิตขณะปฏิบัติหน้าที่ พร้อมกําหนดนําคณะเดินทางร่วมพิธีศพช่วงเย็นวันนี้ 27 ธ.ค. 66
ผวจ.ศรีสะเกษ เผยชุดปฏิบัติการ 238 พิทักษ์นครลําดวน บูรณาการทุกหน่วยงานขยายผลจับกุมผู้ต้องหายาเสพติด 5 ราย พร้อมของกลางยาบ้าประมาณ 120,000 เม็ด และทรัพย์สินกว่า 2.4 ล้านบาท
ปีใหม่นี้ไปไหน ขับขี่ปลอดภัย  ไร้อุบัติเหตุ
กรมสมเด็จพระเทพฯ พระราชทานพรปีใหม่ 2567 แด่พสกนิกรชาวไทย
รัฐบาลไทย-ข่าวทำเนียบรัฐบาล-4 บริษัทผลิตรถยนต์จากญี่ปุ่น พร้อมลงทุนในไทย มูลค่าการลงทุน 1.5 แสนล้านบาท คาดผลิต “รถกระบะไฟฟ้า” ใน 2 – 3 ปีข้างหน้า
วันพุธที่ 27 ธันวาคม 2566
4 บริษัทผลิตรถยนต์จากญี่ปุ่น พร้อมลงทุนในไทย มูลค่าการลงทุน 1.5 แสนล้านบาท คาดผลิต “รถกระบะไฟฟ้า” ใน 2 – 3 ปีข้างหน้า
.....
4 บริษัทผลิตรถยนต์จากญี่ปุ่น พร้อมลงทุนในไทย มูลค่าการลงทุน 1.5 แสนล้านบาท คาดผลิต “รถกระบะไฟฟ้า” ใน 2 – 3 ปีข้างหน้า
.
หลังจากที่นายกรัฐมนตรีได้หารือกับบริษัทยักษ์ใหญ่ผู้ผลิตรถยนต์จากประเทศญี่ปุ่น 7 ราย ในช่วงการประชุม ASEAN-Japan  14-18 ธ.ค.66 ที่ผ่านมานั้น
.
ล่าสุด บีโอไอ เผยว่าภายในระยะเวลา 5 ปี จะมีบริษัทผู้ผลิตรถยนต์จากประเทศญี่ปุ่น 4 ราย พร้อมขยายการลงทุน สําหรับการผลิตรถยนต์ไฟฟ้าในประเทศไทยมีมูลค่าการลงทุนประมาณ 1.5 แสนล้านบาท ได้แก่
• โตโยต้า 5 หมื่นล้านบาท
• ฮอนด้า 5 หมื่นล้านบาท
• อีซูซุ 3 หมื่นล้านบาท
• มิตซูบิชิ 2 หมื่นล้านบาท
.
ทั้งนี้ กลุ่มบริษัทผู้ผลิตรถยนต์จากประเทศญี่ปุ่นทั้ง 7 ราย ยืนยันใช้ไทยเป็น “ฐานการผลิตหลักในภูมิภาค” นอกจากนี้ บางบริษัท อาจจะเริ่มดําเนินการผลิต “รถกระบะไฟฟ้า” ในช่วง 2 – 3 ปีข้างหน้า
.
อ่านเพิ่มเติม คลิก https://www.thaigov.go.th/news/contents/details/76577
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา ตรวจเยี่ยม สอจ.ขอนแก่น  ย้ำให้ใช้แอปพลิเคชั่น Industry SSO ตรวจโรงงานเพื่อเป็นมาตรฐานเดียวกันทั่วประเทศ กำชับดูแลโรงงานน้ำตาลในพื้นที่ ลดฝุ่น PM 2.5 พร้อมหารือแนวท
วันอังคารที่ 26 ธันวาคม 2566
26/12/2566
รองปลัดฯ ณัฏฐิญา ตรวจเยี่ยม สอจ.ขอนแก่น  ย้ําให้ใช้แอปพลิเคชั่น Industry SSO ตรวจโรงงานเพื่อเป็นมาตรฐานเดียวกันทั่วประเทศ กําชับดูแลโรงงานน้ําตาลในพื้นที่ ลดฝุ่น PM 2.5 พร้อมหารือแนวท
รองปลัดฯ ณัฏฐิญา ตรวจเยี่ยม สอจ.ขอนแก่น  ย้ําให้ใช้แอปพลิเคชั่น Industry SSO ตรวจโรงงานเพื่อเป็นมาตรฐานเดียวกันทั่วประเทศ กําชับดูแลโรงงานน้ําตาลในพื้นที่ ลดฝุ่น PM 2.5 พร้อมหารือแนวทางแก้ไขปัญหาของอาคารสํานักงานฯ
วันที่ 21 ธันวาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม ตรวจเยี่ยมสํานักงานอุตสาหกรรมจังหวัดขอนแก่น โดยมีนายธงชัย เมิองสนธิ์ อุตสาหกรรมจังหวัดขอนแก่น พร้อมด้วยข้าราชการและเจ้าหน้าที่สํานักงานอุตสาหกรรมจังหวัดขอนแก่นให้การต้อนรับ ณ สํานักงานอุตสาหกรรมจังหวัดขอนแก่น ต.ในเมือง อ.เมือง จ.ขอนแก่น
รองปลัดฯ ณัฏฐิญา ได้เยี่ยมชมพื้นที่ปฏิบัติงานในสํานักงานฯ และสํารวจอาคารสํานักงานฯ ที่มีปัญหาเรื่องหลังคาอาคารไม่ระบายน้ําฝน มีการรั่วและฝ้าผุพัง ทั้งนี้ สอจ.ขอนแก่นเคยได้หารือกับโยธาธิการจังหวัด แต่ยังมีปัญหาและอุปสรรคในเรื่องโครงสร้างจึงยังไม่ได้รับการพิจารณาแก้ไข
ต่อมา รองปลัดฯณัฏฐิญา ได้ร่วมประชุมหารือแนวทางการซ่อมแซมหลังคาอาคารสํานักงานฯ เพื่อให้สามารถใช้งานอาคารสํานักงานได้ตามปกติ และรับฟังการนําเสนอข้อมูลด้านอุตสาหกรรมภาพรวมของจังหวัดขอนแก่น ทั้งในเรื่องข้อมูลโรงงาน เหมืองแร่ การส่งเสริมผู้ประกอบการ การให้บริการสินเชื่อกองทุนเอสเอ็มอีตามแนวประชารัฐ การบูรณาการร่วมกับหน่วยงานในจังหวัด พร้อมได้เน้นย้ําให้ สอจ.ขอนแก่น ใช้ระบบมาตรฐานตรวจกํากับดูแลโรงงาน หรือแอปพลิเคชั่น Industry SSO เพื่อให้การตรวจโรงงานเป็นมาตรฐานเดียวกันทั่วประเทศ
นอกจากนี้รองปลัดฯณัฏฐิญา ได้กําชับ สอจ. ดูแลโรงงานน้ําตาลและอุตสาหกรรมต่อเนื่องในพื้นที่จังหวัดขอนแก่น เนื่องจากเพิ่งเริ่มเปิดฤดูการหีบอ้อย และหารือสถานการณ์อ้อยไฟไหม้ในพื้นที่จังหวัดขอนแก่น และให้คํานึงถึงปัญหาฝุ่น PM 2.5 ที่จะตามมา พร้อมนี้ได้เดินทางเยี่ยมชมโรงงานน้ําตาลขอนแก่น (KSL)​ ณ อ.น้ําพอง จ.ขอนแก่น เพื่อพูดคุยและรับฟังสถานการณ์​ปัจจุบันจากสถานประกอบการ​หลังจากเปิดฤดูการผลิตอีกด้วย
รัฐบาลไทย-ข่าวทำเนียบรัฐบาล-ปีใหม่นี้ไปไหน ขับขี่ปลอดภัย  ไร้อุบัติเหตุ
วันพุธที่ 27 ธันวาคม 2566
ปีใหม่นี้ไปไหน ขับขี่ปลอดภัย  ไร้อุบัติเหตุ
4 วันแห่งความสุขของครอบครัว ด้วยความห่วงใยจากสํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-​พรุ่งนี้!! ทางด่วน-มอร์เตอร์เวย์ฟรี​ 7 วัน​ เตรียมประเดิมมอร์เตอร์เวย์หมายเลข​ 6 แต่ตลอดเส้นทางยังไม่มีสถานีบริการน้ำมัน ขอให้วางแผนให้ดี และโปรดตระหนักข้อห้ามหยุดรถ
วันพุธที่ 27 ธันวาคม 2566
27/12/2566
​พรุ่งนี้!! ทางด่วน-มอร์เตอร์เวย์ฟรี​ 7 วัน​ เตรียมประเดิมมอร์เตอร์เวย์หมายเลข​ 6 แต่ตลอดเส้นทางยังไม่มีสถานีบริการน้ํามัน ขอให้วางแผนให้ดี และโปรดตระหนักข้อห้ามหยุดรถ
​พรุ่งนี้!! ทางด่วน-มอร์เตอร์เวย์ฟรี​ 7 วัน​ เตรียมประเดิมมอร์เตอร์เวย์หมายเลข​ 6 แต่ตลอดเส้นทางยังไม่มีสถานีบริการน้ํามัน ขอให้วางแผนให้ดี และโปรดตระหนักข้อห้ามหยุดรถ อย่าแวะเซลฟี่​ เดี๋ยวโดนโทษปรับ
วันที่ 27 ธันวาคม 2566 รองโฆษกฯ รัดเกล้าฯ เผย รัฐบาลโดยกระทรวงคมนาคม​มอบของขวัญ ส่งความสุขในการเดินทางของพี่น้องประชาชน ในช่วงเทศกาลส่งท้ายปีเก่าต้อนรับปีใหม่ พ.ศ. 2567 พร้อมขอให้วางแผนการเดินทาง เพื่อความสะดวกรวดเร็ว และปลอดภัยในการเดินทาง
นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า รัฐบาลได้มอบของขวัญปีใหม่ ในช่วงเทศกาลส่งท้ายปีเก่าต้อนรับปีใหม่ พ.ศ. 2567 โดยได้เตรียมมาตรการและโครงการต่างๆ เพื่อมอบให้แก่ประชาชน โดยเฉพาะพี่น้องประชาชนที่ต้องเดินทางสัญจร เพื่อกลับภูมิลําเนาและการท่องเที่ยวในช่วงวันหยุดยาว 4 วัน
รองโฆษกประจําสํานักนายกรัฐมนตรีกล่าวว่า เพื่อให้พี่น้องประชาชนเดินทางกลับบ้านและท่องเที่ยวอย่างมีความสุข สะดวก ปลอดภัย กระทรวงคมนาคมได้เตรียมของขวัญปีใหม่ภายใต้แนวคิด “Gifts : คมนาคมส่งความสุข 2567” ที่ส่งมอบความสุขด้วยการเปิดให้ใช้ทางหลวงพิเศษระหว่างเมือง (มอเตอร์เวย์) ทางด่วน และรถไฟฟ้าฟรี อาทิ มอเตอร์เวย์ หมายเลข 7 (กรุงเทพฯ-บ้านฉาง) และหมายเลข 9 ถนนวงแหวนรอบนอกกรุงเทพฯ (ถนนกาญจนาภิเษก) ตอนบางปะอิน-บางพลี และตอนพระประแดง-บางแค ช่วงพระประแดง-ต่างระดับบางขุนเทียน รวมทั้งเปิดให้บริการฟรีบนทางพิเศษ (ทางด่วน) บูรพาวิถี และกาญจนาภิเษก (บางพลี-สุขสวัสดิ์) และทางพิเศษเฉลิมมหานคร (ทางด่วนขั้นที่ 1) ศรีรัช (ทางด่วนขั้นที่ 2) และอุดรรัถยา (บางปะอิน-ปากเกร็ด) รวม​ 7​ วัน ตั้งแต่วันที่ 28 ธันวาคม 2566 เวลา 00.01 น. ถึงวันที่ 3 มกราคม 2567 เวลา 24.00 น. และเปิดให้บริการฟรีมอเตอร์เวย์ หมายเลข 6 ช่วงปากช่อง-ทางเลี่ยงเมืองนครราชสีมา และเปิดให้ทดลองวิ่งมอเตอร์เวย์ หมายเลข 81 ช่วงด่านฯ นครปฐมฝั่งตะวันตก-ด่านฯ กาญจนบุรี ตั้งแต่วันที่ 28 ธันวาคม 2566 เวลา 00.01 น. เป็นต้นไป
อย่างไรก็ดี รองโฆษกประจําสํานักนายกรัฐมนตรี กล่าวว่า มอเตอร์เวย์ หมายเลข 6 ช่วงปากช่อง-ทางเลี่ยงเมืองนครราชสีมา ระยะทาง 77 กิโลเมตร ซึ่งเปิดให้บริการฟรี จนกว่าการก่อสร้างช่วงบางปะอิน-ปากช่องจะเสร็จสมบูรณ์ และกําหนดเก็บค่าผ่านทางในปี 2568 มีทางเข้า-ออกทั้งหมด 4 จุดสําคัญ แต่ตลอดเส้นทางยังไม่มีสถานีบริการน้ํามัน จึงขอให้ประชาชนวางแผนการเดินทางสัญจรให้ดี เนื่องจากไม่มีสถานีบริการน้ํามัน และห้องน้ําให้เข้าตลอดระยะทาง และยังมีข้อห้ามหยุดรถ เพื่อถ่ายภาพเซลฟี่เป็นที่ระลึก และห้ามจอดรถบนไหล่ทางโดยพลการอีกด้วย หากฝ่าฝืนมีโทษปรับ 2,000 บาท
“รัฐบาลมอบของขวัญ ส่งความสุขในการเดินทางในช่วงเทศกาลส่งท้ายปีเก่าต้อนรับปีใหม่ พ.ศ. 2567 เพื่ออํานวยความสะดวกให้ประชาชนและนักท่องเที่ยวท่องเที่ยวอย่างสนุกสนาน พร้อมขอให้ประชาชนและผู้สัญจรไปมาวางแผนการเดินทางในช่วงวันหยุด 4 วันนี้ให้ดี ตรวจเช็กสภาพความพร้อมของรถยนต์ก่อนออกเดินทาง สร้างความปลอดภัยในการขับขี่ กลับมาทํางานในปี 2567 อย่างมีความสุขตลอดปี” นางรัดเกล้า กล่าว
รัฐบาลไทย-ข่าวทำเนียบรัฐบาล-กรมทางหลวงชนบทเชิญชวนประชาชนชมทัศนียภาพไฟประดับสะพานภูมิพล 1 สะพานภูมิพล 2 และสะพานมหาเจษฎาบดินทรานุสรณ์ ช่วงเทศกาลปีใหม่ 2567 เพื่อส่งเสริมเศรษฐกิจการท่องเที่ยวของประเทศ
วันพุธที่ 27 ธันวาคม 2566
กรมทางหลวงชนบทเชิญชวนประชาชนชมทัศนียภาพไฟประดับสะพานภูมิพล 1 สะพานภูมิพล 2 และสะพานมหาเจษฎาบดินทรานุสรณ์ ช่วงเทศกาลปีใหม่ 2567 เพื่อส่งเสริมเศรษฐกิจการท่องเที่ยวของประเทศ
...
กรมทางหลวงชนบท (ทช.) เชิญชวนประชาชนชมทัศนียภาพไฟประดับสะพานข้ามแม่น้ําเจ้าพระยา ในช่วงเทศกาลปีใหม่ 2567 ระหว่างวันที่ 29 ธันวาคม 2566 ถึง วันที่ 2 มกราคม 2567 เพื่อแสดงให้เห็นถึงความงดงามของทัศนียภาพบริเวณแม่น้ําเจ้าพระยายามค่ําคืน และเพื่อร่วมเป็นส่วนหนึ่งในการส่งเสริมเศรษฐกิจการท่องเที่ยวภายในประเทศ สอดรับกับนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม โดย ทช. จะทําการเปิดไฟประดับสะพานข้ามแม่น้ําเจ้าพระยาในพื้นที่กรุงเทพฯและปริมณฑล ได้แก่ สะพานภูมิพล 1 สะพานภูมิพล 2 กรุงเทพฯ, จังหวัดสมุทรปราการ และสะพานมหาเจษฎาบดินทรานุสรณ์ จังหวัดนนทบุรี ซึ่งจะทําการเปิดไฟประดับสะพาน ช่วงเทศกาลปีใหม่ 2567 ดังนี้ วันที่ 29 - 30 ธันวาคม 2566 เวลา 19.00 น. ถึง 22.00 น., วันที่ 31 ธันวาคม 2566 เวลา 19.00 น.ถึง 01.00 น. (วันส่งท้ายปี) และในวันที่ 1 - 2 มกราคม 2567 เวลา 19.00 น. ถึง 22.00 น. ทั้งนี้ ประชาชนสามารถร่วมชมทัศนียภาพความสวยงามของสะพานได้ตามวันและเวลาดังกล่าว
รัฐบาลไทย-ข่าวทำเนียบรัฐบาล-สธ.เตรียมปล่อยขบวนรถกู้ชีพ 29 ธ.ค.นี้ ดูแลประชาชนเดินทางช่วงเทศกาล พร้อมจัดของขวัญปีใหม่เพียบ
วันพุธที่ 27 ธันวาคม 2566
สธ.เตรียมปล่อยขบวนรถกู้ชีพ 29 ธ.ค.นี้ ดูแลประชาชนเดินทางช่วงเทศกาล พร้อมจัดของขวัญปีใหม่เพียบ
รัฐมนตรีว่าการกระทรวงสาธารณสุข เตรียมปล่อยขบวนรถกู้ชีพกู้ภัยดูแลประชาชนที่จะเดินทางช่วงเทศกาลปีใหม่ วันที่ 29 ธันวาคมนี้ พร้อมแจกยาดมสมุนไทั้งพาหมอไปหาประชาชน ตรวจคัดกรองรักษาโรคถึงที่ ลุยฉีดวัคซี
รัฐมนตรีว่าการกระทรวงสาธารณสุข เตรียมปล่อยขบวนรถกู้ชีพกู้ภัยดูแลประชาชนที่จะเดินทางช่วงเทศกาลปีใหม่ วันที่ 29 ธันวาคมนี้ พร้อมแจกยาดมสมุนไพรกว่า 3 แสนชิ้นที่ด่านพักรถ และจัดของขวัญปีใหม่เพียบ ทั้งพาหมอไปหาประชาชน ตรวจคัดกรองรักษาโรคถึงที่ ลุยฉีดวัคซีนเอชพีวีต่อเนื่อง เพิ่มสิทธิรักษามะเร็ง 3 รายการ
วันนี้ (27 ธันวาคม 2566) นพ.ชลน่าน ศรีแก้ว รัฐมนตรีว่าการกระทรวงสาธารณสุข กล่าวถึงการดูแลประชาชนที่เดินทางช่วงเทศกาลปีใหม่ ว่า ขอย้ําเตือนเรื่อง “ขับไม่ดื่ม ดื่มไม่ขับ” (Drink Don't Drive) โดยหน่วยงานของกระทรวงสาธารณสุขจะจัดบุคลากรทางการแพทย์และสาธารณสุข รวมถึง อสม. ไปช่วยดูแลประชาชนตามด่านตรวจตลอดเส้นทาง นอกจากนี้ ยังให้ความสําคัญกับทีมกู้ชีพกู้ภัยที่จะเข้าไปช่วยเหลือประชาชนอย่างทันท่วงทีในกรณีหากมีอุบัติเหตุเกิดขึ้น โดยจะมีการปล่อยขบวนรถทีมกู้ชีพกู้ภัยในวันที่ 29 ธันวาคมนี้ เวลา 08.00 น. บริเวณหน้าเสาธง กระทรวงสาธารณสุข เพื่อแสดงถึงความพร้อมในการดูแลชีวิตและความปลอดภัยให้แก่ประชาชนที่จะเดินทางในช่วงเทศกาลปีใหม่นี้
ด้าน นางสาวตรีชฎา ศรีธาดา โฆษกกระทรวงสาธารณสุข ฝ่ายการเมือง กล่าวว่า กระทรวงสาธารณสุขยังได้จัดเตรียมของขวัญปีใหม่ให้แก่ประชาชนจํานวนมาก ได้แก่ 1.พาหมอไปหาประชาชน ซึ่งเป็นบริการที่ออกไปให้บริการประชาชนถึงที่ในพื้นที่ต่างๆ ทั้งการคัดกรองมะเร็งตับ มะเร็งท่อน้ําดี มะเร็งปากมดลูก มะเร็งเต้านม และมะเร็งลําไส้ใหญ่/ไส้ตรง เพื่อลดการเสียชีวิต คัดกรองสายตาเด็ก ผ่าตัดต้อกระจกในผู้สูงอายุ ขูดหินปูน อุดฟัน ถอนฟัน ผ่าตัดนิ้วล็อก และทําขาเทียม 2.การฉีดวัคซีนเอชพีวีป้องกันหญิงไทยจากมะเร็งปากมดลูก ซึ่งฉีดไปแล้วกว่า 1.4 ล้านโดส และจะยังให้บริการต่อเนื่อง โดยในเดือนมกราคมฉีดอีก 1.6 ล้านโดส 3.เพิ่มสิทธิรักษามะเร็งในระบบหลักประกันสุขภาพแห่งชาติทั้งการใช้รังสีโปรตอนที่เป็นเทคโนโลยีขั้นสูงในการรักษาเด็กที่เป็นมะเร็งสมอง ซึ่งไม่ทําอันตรายต่อเนื้อเยื่อปกติรอบก้อนมะเร็ง, การฝังแร่เฉพาะที่สําหรับผู้ป่วยเนื้องอกในตา และใช้หุ่นยนต์ผ่าตัดรักษามะเร็ง 3 รายการ คือ มะเร็งต่อมลูกหมาก มะเร็งลําไส้ใหญ่/ลําไส้ตรง และมะเร็งตับ ตับอ่อนและท่อน้ําดี ซึ่งเดิมไม่สามารถเบิกจ่ายได้
และ 4.Drink Don't Drive ซึ่งจากข้อมูลย้อนหลัง 3 ปี พบว่าช่วง 7 วันอันตราย มีผู้บาดเจ็บและเสียชีวิตจํานวนมาก จึงจัดทํายาดมเบญจชื่นจิต โดยกรมการแพทย์แผนไทยและการแพทย์ทางเลือก ซึ่งมีส่วนผสมจากสมุนไพรทั้งมะลิ พิกุล บุนนาค สารภี บัวหลวง เปลือกส้มโอ น้ํามันกุหลาบ แจกที่ด่านพักรถต่างๆ จํานวน 3 แสนชิ้น รวมทั้งยาแก้ไอมะขามป้อม ยาหอม ยาลม เป็นต้น ทั้งนี้ หากมีอาการง่วงนอนขับรถต่อไม่ไหว ขอให้จอดพักที่ด่านตรวจซึ่งกระทรวงสาธารณสุขร่วมออกให้บริการตลอด 24 ชั่วโมง เพื่อลดอันตรายในการเดินทาง
********************************************* 27 ธันวาคม 2566
รัฐบาลไทย-ข่าวทำเนียบรัฐบาล-​PM conveys New Year wishes to Thai people
วันพุธที่ 27 ธันวาคม 2566
27/12/2566
​PM conveys New Year wishes to Thai people
​PM conveys New Year wishes to Thai people
December 26, 2023, at 1200hrs, at the Command Building I, Government House, following the weekly cabinet meeting, Prime Minister and Minister of Finance Srettha Thavisin gave New Year wishes to the Thai people. He wished everyone a safe trip back home to the family and loved ones, and be mindful behind the wheel. Do not drive drunk. May everyone be blessed with healthiness and success.
The Prime Minister also stated on the wage increase that the next tripartite committee meeting is scheduled early next year in January. The new rates for the minimum wage should be announced before the end of March 2024. He added that an increase of the minimum wages would be conducted on an annual basis. The rates will vary based on districts and types of careers to ensure better livelihood of the people.